Möödunud laupäeval peksid kaks noorukit Rakvere kesklinnas 13aastast poissi, kelle kehavigastused olid niivõrd tõsised, et ta tuli pealinna arstide hoole alla saata.
Peksmine toimus 1. aprillil Laada tänaval kella 16.30 ja 17 vahel, kui väljas oli veel valge, esialgsetel andmetel Turu kaubamaja ja Tsentrumi vahelisel alal.
Virumaa Teataja järgi viidi noormees esmalt Rakvere haigla erakorralise meditsiini osakonda. Tema vigastused olid aga rasked ja pärast esmaseid uuringuid suunati poiss Põhja-Eesti regionaalhaiglasse.